Hisob foizi. Hisob foizi — 1) banklar veksel, kupon, aksiya, obligatsiya, boshqa turdagi qimmatli qogʻozlarni va qarz majburiyatlarini ularning toʻlov muddatlari kelishiga qadar yoki amal qilish muddatlari tamom boʻlishiga qadar sotib olish (hisobga olish)da avanslagan pul mablaglari uchun sotuvchidan undiradigan toʻlov. Hisob foizi vek-sel (yoki boshqa qarz majburiyatlari) nominali bilan bank sotib olgan narx oʻrtasidagi farqqa teng boʻladi; 2) bank tomonidan banklararo kredit berishda olinadigan ssuda, kredit foizi.